CELEX: 62014CN0518
Language: hr
Date: 2014-11-18 00:00:00
Title: Predmet C-518/14: Zahtjev za prethodnu odluku koji je 18. studenoga 2014. uputio Niedersächsisches Finanzgericht (Njemačka) – Senatex GmbH protiv Finanzamt Hannover-Nord

2.2.2015   
            
            
               HR
            
            
               Službeni list Europske unije
            
            
               C 34/12
            
         Zahtjev za prethodnu odluku koji je 18. studenoga 2014. uputio Niedersächsisches Finanzgericht (Njemačka) – Senatex GmbH protiv Finanzamt Hannover-Nord
   (Predmet C-518/14)
   (2015/C 034/12)
   Jezik postupka: njemački
   
      Sud koji je uputio zahtjev
   
   Niedersächsisches Finanzgericht
   
      Stranke glavnog postupka
   
   
      Tužitelj: Senatex GmbH
   
      Tuženik: Finanzamt Hannover-Nord
   
      Prethodna pitanja
   
   
               1.
            
            
               Je li učinak ex nunc prvotnog izdavanja računa koji je Sud Europske unije utvrdio u predmetu „Terra Baubedarf-Handel” (presuda od 29. travnja 2004. – Rs C-152/02, Zb. 2004, 5583 (1)) relativiziran odlukama Suda Europske unije „Pannon Gép” (presuda od 15. srpnja 2010. – Rs C-368/09 (2)) i „Petroma Transport” (presuda od 8. svibnja 2013. – Rs C-271/12 (3)) u slučaju kakav je ovaj – dopune nepotpunog računa s obzirom na to da je Sud Europske unije u takvom slučaju u konačnici htio dopustiti retroaktivan učinak?
            
         
               2.
            
            
               Koji minimalni zahtjevi moraju biti postavljeni za račun da bi mogao biti ispravljen s retroaktivnim učinkom? Mora li izvorni račun već sadržavati porezni broj ili identifikacijski broj poreza na promet ili ga se može naknadno dopuniti tako da odbitak pretporeza iz izvornog računa ostane valjan?
            
         
               3.
            
            
               Je li ispravak računa pravodoban i ako je izvršen tek u okviru postupka po prigovoru koji je podnesen protiv odluke (izmjene poreznog rješenja) poreznog tijela?
            
         
      (1)  ECLI:EU:C:2004:268
   
      (2)  ECLI:EU:C:2010:441
   
      (3)  ECLI:EU:C:2013:297